"snuffels" in baba katjies | Health24
"snuffels" in baba katjies
Ons kat het 3 weke terug babatjies gekry. Hulle het begin nies en die ogies het infeksie ingekry. Ons veearts sê toe dat hulle waarskynlik "snuffels" het, wat 'n virus is en dat dit nie permanente skade sal aanrig nie. Hulle ogies het reeds opgeklaar met oogsalf, hulle kry doksisiklien en hulle lyk nou heeltemal gesond na net 3 dae van behandeling.
Ek is 'n mediese student en baie nuuskierig oor watter virus dit is, en wil graag ook net doodseker maak dat dit nie vir hulle met permanente skade sal los nie?
Answer 11,074 views
Die algemene oorsake is herpes en calicivirus (lg veroorsaak meer uitgesproke siekte), sowel as chlamydia (daarom gebruik jou veearts doksisiklien). Gelukkig herstel die meeste katte vinnig, hoewel party dodelik siek kan raak of ernstige oogskade mag optel. As hulle nou gesond lyk, behoort daar geen permanente skade te wees nie.